Diari Oficial de la Generalitat Valenciana


Sumari del DOGV 5814, del 25-07-2008 (2008/7964)

Bases específiques per a proveir una plaça d'enginyer industrial.
-----------------------------------------------------------------

### Dades del document

Número de DOGV
:   5814

Data del DOGV
:   25-07-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/7964


Data del document
:   18-06-2008

Organisme emissor
:   Ajuntament de Castelló de la Plana

Tipus de document
:   Convocatòria

Descriptors 

:   * Castelló de la Plana
    * administració local
    * concurs administratiu
    * enginyer

Bases específiques per a proveir una plaça d'enginyer industrial. [2008/7964]  
El cinqué tinent d'alcalde, delegat de l'Àrea de Govern, mitjançant el Decret de data 16 de juny de 2008, va resoldre aprovar les bases específiques que hauran de regir en el procediment de selecció per a la provisió en propietat, mitjançant oposició, d'una plaça d'enginyer industrial, les quals, literalment, diuen així:  
«Bases específiques per a la provisió en propietat, mitjançant oposició, d'una plaça d'enginyer industrial, vacant a la plantilla de funcionaris d'aquest Ajuntament.  
Bases  
Primera.  
A més del que disposen aquestes bases específiques, seran aplicables les bases generals que han de regir les convocatòries de les proves selectives per a la provisió en propietat de les places de personal funcionari i laboral vacants a la plantilla d'aquest ajuntament, publicades en el Butlletí Oficial de la Província de Castelló número 35, de 18 de març de 2008.   
Segona. Característiques de la plaça  
La plaça està enquadrada en el grup A1, corresponent a l'escala d'administració especial, subescala tècnica, tècnic superior.  
Tercera. Requisits dels aspirants  
Els que desitgen prendre part en aquestes proves selectives hauran de complir, a més dels requisits exigits en les bases generals, el següent requisit:  
- Tenir el títol d'enginyer industrial o complides les condicions per obtenir el document acreditatiu de l'esmentada titulació en la data en què finalitze el termini de presentació d'instàncies.  
Quarta. Drets d'examen  
A fi de participar en les corresponents proves selectives hauran d'adjuntar al model general d'instància, el resguard justificatiu d'haver pagat els drets d'examen que fan una suma de trenta euros (30,00 €). Si el pagament s'efectua mitjançant gir postal o telegràfic, es consignarà el número del de gir. La falta de presentació de la instància o del pagament dels drets d'examen donarà lloc a la inadmissió dels aspirants. (Denominació del compte "Oposicions i concursos de l'Ajuntament de Castelló de la Plana", entitat Bancaixa, número 2077 0580 42 9321881226 o, si escau, la que a aquest efecte designe l'Ajuntament).  
Cinquena. Proves selectives i valoració  
Constarà dels següents exercicis, de caràcter obligatori i eliminatori:  
Primer: teòric. Consistirà a desenvolupar per escrit, durant un temps màxim de dues hores, un tema, extret a l'atzar de la part general (annex I), del programa que s'acompanya a aquestes bases com a annex.  
En aquest exercici es valorarà la formació tècnica general, la claredat i ordre d'idees, la facilitat d'exposició escrita, l'aportació personal de l'aspirant i la seua capacitat de síntesi.  
Segon: teòric. Consistirà a desenvolupar per escrit tres temes, extrets a l'atzar de la part específica que compon el programa que s'acompanya a aquestes bases com a annex, en un temps màxim de quatre hores.  
En aquest exercici es valoraran els coneixements sobre els temes.  
Tercer: pràctic. Consistirà en l'elaboració dels documents necessaris per donar resposta als supòsits pràctics que plantejarà el tribunal immediatament abans del començament de l'exercici, relatius a tasques pròpies de les funcions assignades a aquesta plaça. El període de temps per portar a terme aquest exercici serà de dues hores com a màxim.  
Durant el desenvolupament d'aquest exercici, els aspirants podran fer ús de textos legals i de la normativa específica, si cal.  
En aquesta prova es valorarà la capacitat de raciocini, la sistemàtica en el plantejament i la formulació de conclusions.  
L'aspirant que no obtinga cinc punts com a mínim, en cadascun dels exercicis, serà eliminat, a aquest efecte, cada membre del tribunal qualificarà amb la puntuació de 0 a 10 punts en cadascuna de les proves. La puntuació obtinguda en cada exercici serà la mitjana aritmètica de les puntuacions atorgades pels membres del tribunal, i caldrà rebutjar a aquests efectes la màxima i la mínima concedides, o si escau, una de les que apareguen repetides com tals, si entre elles hi ha una diferència superior a dos punts.  
ANNEX  
Part primera. General.  
Tema 1. La Constitució espanyola de 1978. Estructura i principis generals. El model econòmic de la Constitució espanyola. El Tribunal Constitucional. La reforma de la Constitució.  
Tema 2. Drets i deures fonamentals dels espanyols. Principi general. Concepte. Garanties dels drets i llibertats.  
Tema 3. L'Organització de l'Estat en la Constitució: organització institucional o política i organització territorial. La Corona. Les Corts Generals: referència al Defensor del Poble i al Tribunal de Comptes.  
Tema 4. L'Estatut d'Autonomia de la Comunitat Valenciana (I): estructura, contingut i principis fonamentals. Regulació de les institucions d'autogovern. Procediment de reforma de l'estatut.  
Tema 5. L'administració local. El règim espanyol. Principis constitucionals. L'autonomia municipal.  
Tema 6. El municipi. L'organització. Especial referència al títol X de la Llei 7/1985, de 2 d'abril, Reguladora de les Bases de Règim Local. Competències municipals.  
Tema 7. Règim jurídic del personal funcionari de les entitats locals: drets, deures, règim disciplinari. Situacions administratives. Drets econòmics. Seguretat Social. Incompatibilitats.  
Tema 8. L'administrat: concepte, classes. Relacions de col·laboració i participació en les funcions administratives. Principi d'audiència a l'interessat.  
Tema 9. L'acte administratiu: concepte, orígens, classes.  
Tema 10. Principis generals del procediment administratiu: concepte, classes de procediment. Dimensió temporal del procediment administratiu: dies i hores hàbils. Còmput de terminis. Recepció i registre de documents. Recepció de documents. Registre de documents.  
Tema 11. Fases del procediment administratiu general. Silenci administratiu. Concepte. Regulació. Obligació de resoldre. Silenci positiu.  
Tema 12. Els recursos administratius: classes de recurs. Audiència a l'interessat. Recurs ordinari: objecte, terminis, interposició. Recurs de revisió: objecte, terminis, interposició. Recurs contenciós administratiu.  
Tema 13. Contractes administratius: concepte. Diferències entre contracte privat de l'administració i contracte administratiu. Legislació vigent. Selecció de contractistes: formes, drets i deures del contractista; drets i deures de l'administració.  
Tema 14. Les hisendes locals. Classificació dels ingressos. Les ordenances fiscals.  
Tema 15. Els pressupostos de les entitats locals. Principis, integració i documents que consten. Procés d'aprovació del pressupost local. Principis generals d'execució del pressupost. Modificacions pressupostàries: els crèdits extraordinaris i els pressupostos de crèdit, les transferències de crèdits i altres figures. Liquidació del pressupost.  
Tema 16. La despesa pública local: concepte i règim legal. Execució de les despeses públiques. Comptabilitat i comptes.   
Tema 17. La qualitat en l'administració pública. Els conceptes de qualitat i modernització. La gestió de la qualitat a l'Ajuntament de Castelló de la Plana. El Pla Marc de Modernització i Qualitat dels Serveis Municipals. Les cartes de serveis. Els plans departamentals.  
Tema 18. La gestió de la qualitat. Pilars dels sistemes de gestió de la qualitat: la satisfacció dels clients, el lideratge de la direcció, la millora contínua, la participació del personal.  
Part segona. Específica.  
Tema 1. Sistemes d'estalvi energètic en instal·lacions d'enllumenat públic. Aplicació de sistemes de telegestió.  
Tema 2. Mesures de magnituds elèctriques en CC i CA.  
Tema 3. Transformadors de potència. Finalitat. Tipus, designacions i simbolismes. Potència nominal.   
Tema 4. Protecció contra contactes indirectes. Esquemes de connexió a terra.  
Tema 5. Depuradores d'aigües residuals.  
Tema 6. Reutilització de les aigües urbanes.  
Tema 7. Tractament d'aigües de consum.  
Tema 8. Parts i elements bàsics d'un sistema de distribució d'aigües.  
Tema 9. Sistemes de telecomandament i telecontrol en la distribució d'aigua.  
Tema 10. Regulació municipal de locutoris telefònics.  
Tema 11. Regulació municipal de la instal·lació de cartells de publicitat visibles des de la via pública.  
Tema 12. Regulació municipal de les llicències de guals.  
Tema 13. Regulació municipal d'abocaments. Líquids residuals.  
Tema 14. La neteja urbana.  
Tema 15. Tractaments de neteja.  
Tema 16. Serveis especials de neteja.  
Tema 17. Característiques dels residus sòlids urbans. Evolució.  
Tema 18. Recollida de residus urbans.  
Tema 19. Recollida selectiva de residus.  
Tema 20. Residus tòxics i perillosos.  
Tema 21. Documentació i posada en servei de les instal·lacions elèctriques. Verificacions i inspeccions.  
Tema 22. Xarxes aèries per a distribució en baixa tensió.  
Tema 23. Xarxes subterrànies per a distribució en baixa tensió.  
Tema 24. Instal·lacions elèctriques d'enllumenat exterior.  
Tema 25. Instal·lacions elèctriques en habitatges.  
Tema 26. Instal·lacions elèctriques en locals de pública concurrència.  
Tema 27. Instal·lacions elèctriques en piscines i fonts.  
Tema 28. Instal·lacions elèctriques amb fins especials: fires i estands.  
Tema 29. Reglament d'emmagatzematge de productes químics.  
Tema 30. Reglament que estableix condicions de protecció del domini públic radioelèctric, restriccions a les emissions radioelèctriques i mesures de protecció sanitàries enfront de les emissions radioelèctriques.  
Tema 31. Olors. Criteris i aspectes a contemplar. Regulació de l'emissió d'olors.  
Tema 32. Llei de Prevenció de Riscos Laborals.  
Tema 33. Disposicions mínimes de seguretat i salut en els llocs de treball.  
Tema 34. Trànsit urbà.  
Tema 35. Semàfors. Concepte i càlcul de fases.  
Tema 36. Distribució d'energia elèctrica.  
Tema 37. Producció d'energia elèctrica per energies renovables.  
Tema 38. Luminotècnia. Fonts de llum.  
Tema 39. Components de l'electrònica de potència. Característiques.   
Tema 40. Protecció dels receptors i equips.   
Tema 41. Fonts d'alimentació regulades.   
Tema 42. Potència en corrent altern. Correcció del factor de potència.  
Tema 43. Rectificadors i filtres. Característiques.   
Tema 44. Circuits amb microcontroladors. Característiques. Classificació.   
Tema 45. Sistemes regulats. Sensors i transductors. Reguladors. Actuadors.   
Tema 46. Contaminació acústica.  
Tema 47. Contaminació atmosfèrica.  
Tema 48. Prevenció de legionel·losi.  
Tema 49. Normes higiènic sanitàries de les piscines d'ús col·lectiu.  
Tema 50. Gestió de vehicles al final de la seua vida útil.  
Tema 51. Contaminació del terra.  
Tema 52. Contaminació radioactiva.  
Tema 53. El planejament de desenvolupament de plans parcials.  
Tema 54. El Pla General d'Ordenació Urbana de Castelló de la Plana. Àmbit, aplicació i vigència. Concepte i classificació dels usos.  
Tema 55. Paràmetres definitoris del contingut urbanístic de propietat urbana.  
Tema 56. Valoració d'obres d'urbanització. Mètode MSU.  
Tema 57. Revisió i modificació del planejament.  
Tema 58. Llei de la Generalitat Valenciana d'Accessibilitat i Supressió de Barreres Arquitectòniques, Urbanístiques i de la Comunicació.  
Tema 59. Decret pel qual es desenvolupa la Llei d'Accessibilitat i Supressió de Barreres Arquitectòniques, Urbanístiques i de la Comunicació.  
Tema 60. Ordre de la Conselleria d'Infraestructures i Transports, que desenvolupa el Decret en matèria d'accessibilitat en l'edificació de pública concurrència.  
Tema 61. Regulació municipal de reserva d'espais en les vies públiques i aprofitaments especials.  
Tema 62. Regulació municipal d'accessibilitat.  
Tema 63. Exigència bàsica a la propagació exterior segons el Codi Tècnic d'Edificació.  
Tema 64. Exigència a la resistència estructural a l'incendi segons el Codi Tècnic d'Edificació.  
Tema 65. Reglament de Seguretat contra Incendis en Indústries.  
Tema 66. Reglament d'Instal·lacions de Protecció Contra Incendis.  
Tema 67. Ordenances de sorolls i vibracions.  
Tema 68. Llei de la Generalitat Valenciana de Protecció Contra la Contaminació Acústica.  
Tema 69. Normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
Tema 70. Manteniment d'instal·lacions i edificis municipals.  
Tema 71. Noves tecnologies aplicades a la gestió del transport.  
Tema 72. Aparells elevadors. Seguretat en les màquines».  
Cosa que es fa pública perquè se'n prenga coneixement i tinga els efectes que pertoquen.  
Castelló de la Plana, 18 de juny de 2008.- La alcaldessa en funcions: Marta Gallén Peris.